
 26.11.2014
 BG
 Официален вестник на Европейския съюз
 L 339/5
 РЕГЛАМЕНТ ЗА ИЗПЪЛНЕНИЕ (ЕС) No 1260/2014 НА КОМИСИЯТА
 от 25 ноември 2014 година
 за определяне на намаление на база единна ставка на митото за внос на сорго в Испания от трети държави
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 180 от него,
 като има предвид, че:
 (1)
 По силата на споразуменията, сключени в рамките на многостранните търговски преговори от Уругвайския кръг (2), Съюзът е поел задължението да се позволи вносът в Испания на годишно количество от 300 000 тона сорго.
 (2)
 За периода 1 януари 2014 г.—15 юли 2014 г., когато митото за внос на сорго беше определено на 0 EUR на тон в съответствие с Регламент (ЕС) No 642/2010 на Комисията (3), количеството сорго, внесено в Испания, възлиза на 41 580 тона. След 16 юли 2014 г. и повторното въвеждане на положителен размер на митото за внос на сорго съгласно Регламент (ЕС) No 642/2010 не е извършван никакъв внос на сорго в Испания.
 (3)
 Член 6 от Регламент (ЕО) No 1296/2008 на Комисията (4) предвижда, че Комисията може да намали митото за внос, определено съгласно Регламент (ЕС) No 642/2010, така че квотите за внос да бъдат напълно използвани.
 (4)
 Като се имат предвид пазарните условия за соргото и по-специално фактът, че цената му на световния пазар е значително по-висока от тази на царевицата, е необходимо да се приложи намаление на база единна ставка в размер на 100 % от вносното мито, определено съгласно Регламент (ЕС) No 642/2010.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 1. За количествата сорго, налични за внос в Испания в рамките на квотата, открита на 1 януари 2014 г., намалението на база единна ставка на митото за внос на сорго, посочено в член 6 от Регламент (ЕО) No 1296/2008, се определя на 100 % от размера на митото за внос на сорго, определено съгласно Регламент (ЕС) No 642/2010.
 2. Прилагат се разпоредбите на Регламент (ЕО) No 1296/2008.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Срокът му на действие изтича на 31 декември 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 ноември 2014 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) ОВ L 336, 23.12.1994 г., стр. 22.
 (3) Регламент (ЕС) No 642/2010 на Комисията от 20 юли 2010 г. относно правилата за прилагане на Регламент (ЕО) No 1234/2007 на Съвета по отношение на вносните мита в сектора